JohanHeinsen/ENO huggingface dataset:
Aalborgs Stifts Adresseavis, 1824-06-24
America. J Sydamerica er der opstaaet Strid imellem de spanske Generaler selv. Gen. Olaneta kom den 20de Januari tilbage fra at forfølge Republicanerne, og forlangte af den spanske Commandant i Potosi en Sum Penge til at betale hans Tropper med. Disse kunde Man ikke hurtig nok skaffe tilveie, og det kom derover til voldsomme Optrin mellem de absolutistisk- og constitutionelsindede Officerer, og Gen. las Hernas, som var bleven advaret om, at Manvilde arrestere og dræbe ham, indsluttede sig med sine Tropper i det befæstede Myntcastel, hvorfra han lod den constit. Fane vaie. Olaneta lod Kastellet formelig bestorme, og tvang las Heras til at capitulere. Denne fik blot Tilladelse til at trække bort og Løfte om ikke at blive foruroliget paa de 5 første Mill. Adskillige af de første Kjøbmænd droge med ham, og indtil 7de Februari vare alle Boder lukkede. Las Heras havde, da han drog bort, 400 Mand med sig, men som paa 18 nær, deserterede over til Absolutisterne. Olaneta er derefter den 7de Februari marscheret mod Gen. Maroto, der er bleven Constitutionen troe. Gen. Olaneta har 2500 Mand under sig, og erklærede sig i en Proclamation, som han overalt, hvor han havde Magten, lod bekjendtgjøre under Klokkeklang, for den absolute Konge. Gen. la Serna er constitutionel.
Aalborgs Stifts Adresseavis, 1824-06-24
Den 8de April ere de til Columbien ankomne engelske Commissairer bleven Vicepræsidenten Santander forestilte og modtaget paa det Høitideligste. Oberst Hamilton overgav Vicepræsidenten i den engelske Konges Navn en prægtig, med Brillanter besat Daase og erklærede, at han ogsaa havde en Foræring for Gen. Bolivar. J Slutningen af hans Tale tilføiede han den Forsikkring, at ingen Magt paa Jorden skulde blande sig i Columbiens politiske Forhold. Det bekræfter sig, at den haytiske Præsident Boyer har erklæret Condemnationen af den opbragte engelske Brig, (see No. 95) for lovstridig og tilbudt Capitainen Skadeserstatning. - Paa Øen Demerary er Man kommen paa Spor efter en ny, meget farlig Sammensværgelse blandt Negerne, der den 2den October vilde myrde alle Hvide paa Øen. Fra 9de til 19de April var hele Milizen under Vaaben. Denne Tilstand har atter gjort en Ende paa alle Forretninger. Ogsaa i Surinam skal en Jnsurrection være udbrudt.
Aalborgs Stifts Adresseavis, 1824-06-24
Fædrelandet.
Aalborgs Stifts Adresseavis, 1824-06-24
Kjøbenhavn. Ved kongelig Rescript af 26de f. M. befales: "at Sportel-Reglementet af 22de Marts 1814, dets 89de §., forsaavidt den bemyndiger Overøvrighederne til ved Resolution at afgjøre de Klager, som nogen maatte føre over den Godtgjørelse, en Skifteforvalter har beregnet sig for sit Arbeide med Papirers Revision, samt Regningers og Rigtigheds Opgiørelse med Boets Debitorer og Creditorer, maatte ved et allerhøieste Rescript til samtlige Overøvrigheder blive nærmere bestemt derhen, at det gjøres disse Embedsmænd til Pligt, ved Skifteprotocollernes Revision, endog uden at der er dem forebragt nogen Klage, at paasee, at Boerne ikke uden Nødvendighed besværes med nogen saadan Godtgjørelse, eller at denne idet mindste ikke ansættes for høit, og at paalægge den Skifteforvalter, som maatte befindes at have handlet herimod, at tilbagebetale det for meget Oppebaarne, samt foranstalte ham tiltalt, hvis han har gjort sig skyldig i kjendelig Egennytte.
Aalborgs Stifts Adresseavis, 1824-06-24
En kongelig Placat af 28de f. M. indeholder: "at Hs. Majestæt allernaadigst har fundet for godt at forlænge den, senest ved allerhøieste Placat af 19de Juni 1822 allernaadigst bevilgede, Nedsættelse i Afgiften efter Forordningen af 13de Marts 1812 af Skibe over 10 Commerce=Læsters Drægtighed, som af Undersaatterne kjøbes fra Udlandet, for at sættes i Fart under dansk Flag, til at gielde indtil videre, fra 1ste April d. A. at regne.
Aalborgs Stifts Adresseavis, 1824-06-24
Nationalbanken har ved en Bekjendtgjørelse i Statstidenden opsagt alle dens udstædte Obligationer af 31te Maj 1820 til Udbetaling i næstkommende 11te December Termin, for saavidt Eierne ikke ville lade sig nøie med 4 Procent istedetfor de hidtil erholdte 5 Procent. - Creditcassen for Huuseierne i Kjøbenhavn har ligeledes under samme Vilkaar opsagt dens Obligationer til Juni Termin 1825. Politie=Directeuren i Kjøbenhavn gjør Publicum opmærksom paa deres Hunde, i Anledning af Hundegalenskabet der spores i Sverrig, og den nu indtræffende brændende Hede, hvorved fremfor Alt bør sørges for Vand til Hundene, og nøie agtes paa om disse Dyr yttre nogen usædvanlig Særhed i deres Adfærd, da saa Vandstræk er at befrygte hos dem.
Aalborgs Stifts Adresseavis, 1824-06-24
I Addresseavisen fremsættes det Ønske: at Hr. Pastor Grundtvig vilde lade sin Prædiken paa anden Pindsedag trykke.
Aalborgs Stifts Adresseavis, 1824-06-24
Ledige Embeder. Under det danske Cancellie: Vettersløv og Homb Sognekald i Sjælland, 200 Rbd. - Ordineret Catechet- og første Lærer-Embedet ved Borgerskolen i Ringsted, Løn: 300 Rbdlr. Sølv aarlig, samt fri Bolig og 10 FavneBrænde til Skolens og Lærerens Fornødenhed, foruden Høitidsoffer af Menigheden.
Aalborgs Stifts Adresseavis, 1824-06-24
Befordringer og Afgang. Under Rentekammeret: Den 25de Maj er Cand. juris D. C. S. Calmar udnævnt til Copiist i Bygnings=Contoiret, Medlem af Tiende-Commissionen for Alsted og Ringsted Herreder, Landvæsens-Commissair Nyegaard paa Frederikskilde, i afdøde Proprietair Pfuhle Sted, udnævnt til tillige at være Medlem af Tiende-Commissionen for Slagelse, Øster- og Vester=Flakkeberg Herreder i Sorøe Amt. Den 27de, Amtsforvalteren for Vordingborg, Amtstue District, Kammerraad L. G. Coln, efter Ansøgning, i Naade entlediget fra bemeldte Embede, fra næste 1ste Juli, og Forvalter for Sorøe Academies nordre Gods District, J.J. Schythe, fra samme Tid udnævnt til Amtsforvalter for Vordingborg Amtstue District, Fuldmægtig under Rentekammeret C. S. Paulsen, ligeledes fra 1ste Juli dette Aar, beskik til Amtsforvalter for Møens Amtstue District; Amtsforvalteren, for Odense Amtstue District, Justitsraad A. Andresen, efter Ansøgning, i Naade entlediget fra bemeldte Embede, fra næste 1ste Juli, og Assistent og Kasserer ved Bureauet for udenlandske Betalinger, H. H. W. Bekker, i hans Sted, fra samme Tid udnævnt til Amtsforvalter for Odense Amtstue District, Candid. juris C. Barner til Fuldmægtig i Correspondence-Contoiret ved Lottoet i Kjøbenhavn; forhenværende grønlandsk Kjøbmand J. H. Bast til Pakhuusforvalter for de udgaaende Varer ved den Kongelige grønlandske Handel, Sysselmanden, for Vester- og indtil videre tillige for Øster-Skaptefjelds Syssel i Jsland, Krigsassessor R. C. Ulstrup, efter Ansøgning i Naade entlediget fra bemeldte Embeder; LandvæsensCommissair og Hospitals-Forstander Willadsen, efter hans Ønske, tilladt at udtræde af Tiende=Commissionen for Randers Amts vestre Deel, og Proprietair H. H. Broch til Biellerup Ladegaard i hans Sted udnævnt til Medlem af bemeldte Commission; Sandflugts-Commissair og Landinspecteur S. Sørensen, efter hans Ønske, entlediget fra at være Medlem af Tiende Commissionen for nuværende Skanderborg Amt, og Landinspecteur A. L. Hastrup i hans Sted udnævnt til Medlem af bemeldte Tiende-Commission. Den 29de, Forst-Candidat W. Moltke til Forst- og Jagt-Junker; Justitsraad Selmer efter Ansøgning i Naade entlediget fra de ham overdragne, Forstkasserer-Forretninger, hvorimod disse igjen ere overdragne Amtsforvalteren for Hirschholms Amtstue District, Kammerraad Lytz, der fratræder sin Tjeneste som Forstsecretair, hvilket Embede er indgaaet.
Aalborgs Stifts Adresseavis, 1824-06-24
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-06-24
Den 21de Junii. Jndclarerede, Skipper J. Møller fra Laurvig med Ballast. O. A. Breum fra Kjøbenhavn med Salt. og Stykgods. C. Nielsen fra Dito med Jern, Tjære og Stykgods. C. Nielsen fra Christiania med Ballast. Th. Panck fra Drammen med Trælast og Jern. - Udclareret, Skipper C. Fredrichsen til Hull med Havre. Den 22de. Jndclarerede, Skipper Olsen fra Holmestrand med Bræder. C. Christensen fra Sæbye med Brænde. - Udclarerede, Skipper G. Jensen til Østerriisøer med Kornvare. R. A. Larsen til Norge med dito. A. Johnsen til Drammen med Korn og Febevare. J. Kock til Riga med saltede Sild. Den 23de. Jndclarerede, Skipper J. Sørensen fra Amsterdam med Stykgods og Tobak. A. Larsen fra Østerriisøer med Trælast. J. Jensen fra Sæbye med Brænde. - Udclarerede, Skipper S. Steffensen til Kjøbenhavn med Havre, Uld og røgede Aal. F. Hermansen til Flensborg med saltede Sild. C. Nielsen til Norge med Kornvare.
Aalborgs Stifts Adresseavis, 1824-06-24
Bekiendtgjørelser. Da jeg er flyttet og nu boer i det Sted ved Vesteraae No. 135, som Kiøbmand O. Falkenberg forhen eiede, og der udsælger alle Sorter Byggryn, Meel, Pudder, Formelys med Bomuldsvæger, 6, 8 a 9 pr. Pund; Spedelys af forskjellige Størrelser med tvundne Væger, 7, 9 a 10 pr. Pund; tillige modtages og Talg til Støbning, saa haaber jeg at mine ærede Venner ligesom forhen, vil forunde mig deres Næring. Reel Behandling og gode Vare, skal stedse være min Bestræbelse. Aalborg den 26de April 1824. Catharine, sal. Jensens.
Aalborgs Stifts Adresseavis, 1824-06-24
Baarhøe, Stakke eller Læsviis, kan kjøbes hos Lars Bøggild.
Aalborgs Stifts Adresseavis, 1824-06-24
Af en fattig Lærredreng er fra Nørregade til Kakkevad tabt 3 Rbdlr. Den redelige Finder bedes at henvende sig til Addresse-Contoiret, der anviser Eieren.
Aalborgs Stifts Adresseavis, 1824-06-24
Hvor et Klædeskab kan faaes tilkjøbs, anviser AddresseContoiret.
Aalborgs Stifts Adresseavis, 1824-06-24
En duelig Huuslærer kan, paa en Gaard i Nærheden af Aalborg, strax faae Condition. Man melder sig paa AdresseContoiret.
Aalborgs Stifts Adresseavis, 1824-06-24
En rød Tegnebog, hvorpaa Eierens Navn er sat med forgyldte Bogstaver, er den 22de Dennes enten glemt eller tabt her i Byen; den retsindige Finder vilde behage at melde sig paa Addresse-Contoiret, der opgiver Eieren, som betaler en passende Findeløn.
Aalborgs Stifts Adresseavis, 1824-06-24
Auctioner. Onsdagen den 7de Julii førstkommende bliver afdøde Landmaaler Halls efterladte Besætning, samt Løsøre og Effecter, bortsolgte ved Auction, som holdes i Stervboestedet i NørreSundbye og begynder og Formiddagen Kl. 10. De bestaae i Heste, Køer, Ploug, Harve, Kakkelovne, indmuret Kjedel, Sengesteder og Sengeklæder, Lagen og Dækketøi, et complet Brændeviinstøi, et 8te Dages Stueuhr, Sølv, Tin, Kobber og Jernfang, m.v., nogle Landmaaler-Redskaber og forskjelligt Boeskab. Aalborg den 24de Mai 1824. Schmidt.
Aalborgs Stifts Adresseavis, 1824-06-24
Tirsdagen den 6te Julii, om Formiddagen Kl. 10, bliver paa Amtstuen her i Byen afholdt Auction over circa 17de Td. Hvede. Aalborg, den 23de Junii 1824. Schmidt.
Aalborgs Stifts Adresseavis, 1824-06-24
Torsdagen den 8de Julii førstkommende Kl. 10 Formiddag, bliver ved offentlig Auction paa Raadstuen her i Byen bortsolgt, en Sølv Kaffemaskine vog 80 Lod, en Guldhalskjæde, 1 Ditto Brystsmykke, 4 Ditto Ringe, 1 Par Ditto Ærmeknapper, 1 Par Ørenringe og Sløiser, samt 1 Damaskes Dug og 24 Servietter, og en fiin Dreils Dug og 18 Servietter, der alt er givet som haandfaaet Pant, og nu efter Creditors Forlangende realiseres. Hiørring den 22de Juli 1824. S. Poulsen.
Aalborgs Stifts Adresseavis, 1824-06-24
Onsdagen den 30te i denne Maaned Kl. 10 Formiddag, bliver paa Stranden imellem Lønstrup og Nørlev foretaget offentlig Auction over hvad der er bjerget af den forliste Galease Emma kaldet, ført af Capitain Behnecke, bestemt fra Stettin til Amsterdam, nemlig 2 Ankere med Touge, 1 Varpanker, Seil, Takkelage, staaende og løbende Redskaber, Master, Stænger og Vrag, samt en Deel tomme Foustager. Lysthavende ville altsaa, behage at møde bemeldte Tid og Sted. Hjørring den 15de Juni 1824. S. Poulsen.
Aalborgs Stifts Adresseavis, 1824-06-26
Udlandet. Spanien. Paa Ferdinandsdagen var det Enhver, som kunde stædes til Cour hos Kongen, tilladt at reise til Aranjuez, men efter denne Dag er det igjen ophørt, og Jngen tør uden speciel Tilladelse komme derhen. Det hele diplomatiske Corps, den engelske og americanske Gesandt undtagen, befinder sig endnu i Aranjues for at bivaane Jnfantinden, Charlottes Forløsning. Præsidenten for Raadet af Castilien er reist derhen, for personlig at forelægge Hs. Majestæt de forlangte Beviser for dette Raads Beskyldninger mod de kongl. Ministre. Kongen har endnu ikke fattet nogen Beslutning i denne Sag, men Man troer, at Justitsministeren og de 14 Raader, der have undertegnet Memorialet, ville blive afsatte. Endnu indkommer der nyeSuppliker til Kongen og Jnqvisitionens Jndførelse.
Aalborgs Stifts Adresseavis, 1824-06-26
Medens Man i Overeensstemmelse med Amnestiedecretet arbeider paa at faae dem frigivne, der ere arresterede for politiske Meningers Skyld, arresteres der igjen Mangfoldige overalt i Riget, som indbefattede i Decretets Undtagelser. J Valencia ere Nogle af Elios Mordere, i Granada Deeltagerne i de der foregaaede Myrderier, i Puerto S. Maria 4 af Ballesteros's Adjutanter arresterede. Ballesteros selv begav sig paa Efterretningen herom strax til Skibs til Gibraltar. J Corunna bleve ikke mindre end 150 Personer arresterede. Dog udstædte ogsaa Gen. Contreras en til Forsonlighed opmuntrende Proclamation og oprettede en Militaircommission for at dømme dem, der vilde mishandle de saakaldte Negros. J Navarra synes Politiemmesteren at have givet Amnestieundtagelserne for stor Udstrækning, i det han har ladet afgjorte Royalister, der vare offentlige Embedsmænd den 7de Marts 1820, arrestere, selv Generalcapitainen af Navarra, Marqvis v. Lazan. J Barcellona blev Amnestiedecretet ufortøvet efter dets Modtagelse offentlig bekjendtgjort, Man siger, at det var ledsaget af en befaling, der, medens den opmuntrer til omhyggeligen at handle efter Hs. Majestæts velvillige Hensigter, føier til, at den største Strænghed maa iagttages mod dem, der ere indbefattede under Undtagelserne. Marqvien af Sta Crux, Grev Nobleias og de andre i de sidste 9 Maaneder i Madrid arresterede Medlemmer af det forhenværende constit. Statsraad, have forlangt ifølge Amnestien at sættes i Frihed; men de blive endnu ifølge Undtagelserne, som dem, der have undertegnet Fontana og Malteser-Clubbens Forestillinger til Kongen, holdte arresterede. Gen. Capape, der med sine Folk har begyndt at streif om og begaae Uordener, er af det spanske Gensdarmerie bleven indhentet ved Ternel, og da han gjorde Modstand, bleve 2 Gensdarmer dræbte og Adskillige saarede. Han skal dog, som det hedder, ikke være fangen. Paa Grændserne af Biscana og Navarra udbreder en Røverbande stor Skræk. I Ugarte blev Præsteboligen fuldkommen udplyndret. En af 8 Jægere escorteret fra Madrid til Burgos til Jndkjøb af Fourage afgaaet Pengetransport blev anfaldet af Røvere, hvorved een Jæger blev dræbt og Een saaret. Hr. Ouprard og en Kjøbmand fra Lima bleve reent udplyndrede ved Valdpennas. Ouvrard bad vel Røverne at lade ham beholde sine Vexler, som de dog ikke kunde gjøre Noget med, men de svarede, at de vilde gjøre Cigarrer af dem.
Aalborgs Stifts Adresseavis, 1824-06-26
Fra Cadix hedder det: Vi blive plagede af en uhørt Tørke og af stormende Østenvinde, der forvandle Alt til Støv, udtørre alt Løvet, og gjør allerede nu Kornet til Halm. Kilderne udtørres, Dyrene vansmægte, og Mennesket seer ængstelig en trøstesløs Fremtid imøde. Prisen paa Hveden er stegen til det Dobbelte. Olien er bleven en Halvdeel dyrere, og Vinen en Trediedeel. - Og uagtet den almindelige Trang, hedder det i en anden Beretning. var Jndtægten ved sidste Tyrefægtning den 31te f. M. 57885 Realer.
Aalborgs Stifts Adresseavis, 1824-06-26
Tyrkiet. Journal des Debats leverer en Efterretning fra Zante, hvori det hedder: Antallet af de ved Krudtexplosionen i Katro omkomne Mennesker beløber sig til 6472. Wechabiterne have igjen indtaget hele Arabien, nedsablet de tyrkiske Garnisoner og erklæret Mehmed Aly Krig, mod hvem ogsaa hele Øvreægypten er i Oprør. Sultanen har til Juni Maaned sammenkaldt alle hans Riges Paschaer, Ajaer og Mollaer til et stort Divan i Constantinopel. Moldau og Wallachiet bliver under dette Feldttog endnu ikke rømmede. Grækenlands Tilstand forbedrer sig bestandig. Telegrapher give om Dagen og Signalild om Natten Beboerne paa det ægæiske Havs Øer hurtig og nøiagtig Kundskab om alle Tyrkernes Bevægelser og overalt forekommer Man dem. En tyrkisk Skibsdivision af 18 Transportskibe er overfaldet ved Suda, og ganske tilintetgjort af Grækerne. Dagen efter landede 3000 Jnsurgenter paa Øen og dreve alle Tyrkerne tilbage i deres Fæstninger. Den sidste Convoi af 50,000 Pd. Sterl. er ankommen fra London. (Fra de forenede Stater er for Grækerne remitteret Dhrr Baring, 6600 Pd. og i Calcutta havde Man den 8de Januar samlet for Grækerne 18,764 Rupier.) Man anslaaer nu deres Pengebeholdning til 200,000 Pd. St. i Piastre. Oberst Stanhope og Lazarus Condoriotis staaer i Spidsen for Finantsbestyrelsen.
Aalborgs Stifts Adresseavis, 1824-06-26
Breve fra Grækenland melde, at Enigheden blandt Hellenerne er bragt tilbage. Kolokothron var den, der meest havde forstyrret den; han blev først arresteret, og bragt til Hydra, derefter sendt til den helleniske Regjering, der antog en Slags Retfærdiggjørelse af ham og overdrog ham Commanden over 10000 Mand, hvormed han skulde sætte over til Kreta. - Den tyrkiske Flaade skal sidst være seet ved Chios.
Aalborgs Stifts Adresseavis, 1824-06-26
Blandinger. Fra Neapel skrives, at Silkehøsten nærmer sig, og lover meget Godt. Det slemme Veirligt har sat den meget tilbage, det afvexler nemlig daglig med en usædvanlig Hede og en sand Efteraarskulde. Den hele Vegetation lider meget ved denne Afvexling, ligesom ogsaa Menneskenes Sundhedstilstand.
Aalborgs Stifts Adresseavis, 1824-06-26
Man vil maaskee, hedder det fra Dresden, inden Aar og Dag kunne reise fra Prag til London uden at sætte en Fod paa Landjorden. Hr. Carl Knab i Dresden er nemlig i Begreb med, at indrette en Passageerjagt fra Dresden til Hamborg, hvormed Farten vil kunne aabnes i det Seneste i August. Jagten har Plads for 15 Personer og tilbagelægger Veien i 5 Dage og Nætter.
Aalborgs Stifts Adresseavis, 1824-06-26
Ved Pesaro i Jtalien har Man fundet en Bronce med Jern beslagen Kiste, der indeholdt mange kostbare Effecter, blandt Andet en Guldkrone. Lærde formode, at Berengarius, Konge af Jtalien, har i Aaret 963 ladet den nedgrave der, da Keiser Otto I drog imod ham fra Tydskland. Ved Forestillingen af Stykket Trocadero i Paris havde Man det interessante Syn, at 2 Jnvalider, Hver med een Haand, slog sig sammen, for med den Haand, de endnu havde tilbage, at tilklappe Stykket bifald. J Anledning af at den preussiske Regjering har forbudt sine Undersaatter at studere i Tübingen formedelst adskillige ved dette Universitæt herskende Uordener, protesterer den stuttgarter Hoftidende mod Rigtigheden af de Angivelser, hvorpaa omtalte Regjering har grundet sit Forbud, og paastaaer, at Universitætet i Tübingen har stedse udmærket sig ved Rolighed og Orden.
Aalborgs Stifts Adresseavis, 1824-06-26
Kongen og Dronningen fra Sandwichsøerne have nylig besøgt Drurylanetheatret. Ved deres Jndtrædelse bleve de af den talrige forsamlede Mængde modtaget med God save the King.
Aalborgs Stifts Adresseavis, 1824-06-26
Fædrelandet.
Aalborgs Stifts Adresseavis, 1824-06-26
Kjøbenhavn. Af den i Overeensstemmelse med det Kongelige aabne Brev af 6te April 1818 til Qvartals-Coursens Bestemmelse anordnede bestandige Committee er den Cours, hvorefter Rigsbanksedler i Juli, August og September Maaneder 1824 skulle modtages i alle de Sølvbetalinger, der, efter allerhøistbemeldte aabne Brev, kunne afgjøres med Rigsbanksedler, bestemt til 237 1/2 mod 100 Species eller 200 Rbdlr. Sølv, saa at 1 Rbdlr. Sølv i alle foranførte Tilfælde kan betales med 1 Rbd. 18 s. i Rigsbanksedler og Tegn.
Aalborgs Stifts Adresseavis, 1824-06-26
Hs. Majestæt har ved Resolution af 22de Maj allernaadigst bestemt, at den allerhøieste Resolution af 10de Januar 1809 skal være og blive gieldende for alle Kunstnere, saaledes: at ikke blot de, som betjene eller have betjent Embeder i de 3 første Rangelasser, men ogsaa de, som ere eller maatte forundes Rang i de 3 første Rangclasser, skulle være berettigede til at faae deres Døttre indskrevne i adelige Jomfrue=Kiøstre.
Aalborgs Stifts Adresseavis, 1824-06-26
Hs. Majestæt har under 27de f. M. blandt andet allernaadigst befalet, at, fra næstkommende, 1ste Juli at regne, en egen Amtstue skal oprettes for Møen, og at det hidtilværende Vordingborg Amtstue District saaledes deles i 2de Districter, under Benævnelse det ene, som hidtil, af Vordingborg Amtstue-District, og det andet af Møens Amtstue District.
Aalborgs Stifts Adresseavis, 1824-06-26
Under 29de f. M. har Hs. Majestæt ligeledes resolveret, at den allerhøieste Bestemmelse i Rescriptet af 22de Marts 1818 maae fortolkes saaledes, at enhver Constabel, der har været 6 Aar til bestandig Tjeneste ved Corpset, skal fritages for Tjeneste blandt Corpsets Forstærknings=Mandskab, om han endog i nogle Aar af den Tid har tjent som Under constabel.
Aalborgs Stifts Adresseavis, 1824-06-26
Jblandt Kjøbenhavns nyere geistlige Tallere vinder Hr. Pastor Münter ved Holmens Kirke (en Søn af H. H. Biskoppen) stigende bifald. Han giver sund og opbyggelig Lære, i et værdigt Foredrag. Cours den 22de Junii. Hamb. 2 M. 239, a vista 242. Spec. 244. - Specier solgtes til 14 Rbmk. 10 s. Disconto 5 pC. - 4 pCt. Kongl. Obligat. (uden Renter) 99 a 100. Nationalb.-Obligat. (af Laanet 4de Febr. 1820, uden Renter) 100 1/2 a 101 Rbdlr. r. S. eller 123 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97 1/2. Dito 4000 Bcomk. 97 1/2. - 6 pC. norske Obligationer ved Hambro & Søn 105 1/2. - Norske Speciessedler pr. 10 Specier 16 1/2. - Svenske Sedler 56 1/2. - Asiatiske Actier . . Viborg.
Aalborgs Stifts Adresseavis, 1824-06-26
Den glade Forventning hvori Viborgerne vare, som trofaste Jyllændere mod Kongen og Hans Huus, opfyldtes i Tirsdags Aftes omtrent Kl. 9, da Hans Majestæt vor allernaadigste Konge efter 22 Aars Forløb lod os see den elskede Monark, der med den Danske Mands Fasthed og kongeligt Fadersind mod sit Folk, i mange Tidens Tilskikkelser førte Dagrigets Scepter. Paa Stiftets nordre Grændse modtog Hans Høivelbaarenhed Stiftamtmand Ridder Schønheyder Kongen midtstrøms paa Liimfjorden imellem Mors og Salling. Hans Majestæt steg i Land Kl. 3 Eftermiddag den 22de Junii. Paa Skiftestæder, mellem Sundet og Skive blev af endeel unge Bønderpiger afsiunget en for Hans Majestæt forfattet Sang, hvorved Kongen behagede at stige af Vognen blandt det forsamlede Folk. En Fjerdingvei fra Kjøbstaden Skive modtoges Hs. Majestæt af et ridende Korps, bestaaende af endeel Embedsmænd og Borgere, der under Fryderaab ledsagede Monarken til Byen, hvor Hs. Majestæt steg af hos Enkefrue Cancellieraadinde Selmer; 16 smaae Pigebørn stroede der Blomster for Kongen. Hs. Majestæt begav sig til Raadhuset og eftersaae Embedsprotokollerne: besøgte Borgerskolen og hørte Børnene examinere i den der indførte indbyrdes Underviisning.
Aalborgs Stifts Adresseavis, 1824-06-26
Ved Ankomsten til Viborg modtoges Hans Majestæt ved St. Mogensport af Borgemesteren Hr. Cancellieraad Gundelach og Stadens eligerede Borgere. Saavel der som op af Mogens gade og Mathis- og lille Mikelsgade vare opreiste flere Æres porte omvundne med Grønt. - Paa Torvet paraderede Borgermilitæret. Hans Majestæt behagede at stige af hos S. T. Hr. Stiftamtmand Ridder Schønheyder, hvor Han overnattede. - Efter Gratulationskour ved Ankomsten, afsang Borgerne en af Hr. Cancellieraad Gundelach forfattet Sang; Beegkrandse brændte paa Torvet og Folkets Jubelraab tonede høit i Sky, da Hans Majestæt behagede fra Vinduet at hilse det forsamlede Folk. Strax derpaa blev Staden overalt illumineret; flere Stæder vare Husene behængte med Fesions og Vinduerne prydede med Blomsterguirlander; i Træerne brændte koulørte Lamper, paa de offentlige Bygninger: Domhuset, Raadhuset, Latinskolen vare anbragte Transparenter; blandt de private Huses Transparenter vare flere sindrige og udmærkede saasom hos Justitsraad Leth, Agent Buchvaldt, Apotheker Valeur, Kjøbmand Jensen, Statsraad Tøttrup og Kjøbmand og Borgerlieutenant Vorre.